Dikwalo di Tlhalositswe Sentle | Go Bala le go Ruta
Dikwalo di Tlhalositswe Sentle
KGANGKGOLO: O se ka wa bala temana fela o bo o fetela kwa ntlheng e e latelang. Dira gore bareetsi ba bone kafa temana e o e badileng e amanang ka gone le ntlha e o e buang.
Tlhomolola mafoko a konokono. Fa o sena go bala temana, tlhomolola mafoko a a amanang le ntlha e o e buang. O ka dira seo ka go boeletsa mafoko ao kgotsa ka go botsa potso e e tla dirang gore bareetsi ba a bone.
Fa o dirisa mafoko a mangwe go boeletsa ntlha e e mo temaneng, thusa bareetsi gore ba bone kafa mafoko a a mo temaneng a amanang ka gone le ntlha e o e buang.
Gatelela ntlha e o batlang bareetsi ba e gakologelwa. Fa o ile wa tlhalosa lebaka la go bo o bala temana, bontsha gore mafoko a konokono mo temaneng eo a tshegetsa lebaka leo jang.
Fa o ntse o tlhalosa temana, nna o butse Baebele ya gago. Seno se tla thusa bareetsi go bona gore se o se buang se amana jang le se o sa tswang go se bala.
Tlhalosa Dikwalo ka tsela e e motlhofo. O se ka wa bua ka dintlha tse di sa amaneng ka gope le se o se buang. Bua ka dilo tse di tla thusang bareetsi go tlhaloganya ntlha ya botlhokwa, o akantse ka se ba setseng ba se itse ka setlhogo seo.
Go Bala le go Ruta—Dikwalo di Tlhalositswe Sentle